Gjesdal hadde lister fra A, SV, Sp, Krf, V, H og Frp. Kristelig Folkeparti er det største partiet med 25,3 prosent (opp 1,6). Høyre klatra opp til andreplassen med 21,0 prosent (opp 6,6). Arbeiderpartiet ligger like bak med 20,8 (opp 2,1), mens Fremskrittspartiet falt 3,9 til 19,9 prosent. Sosialistisk Venstreparti fikk en stemme for lite til å beholde sin plass i kommunestyret, som blei utvida fra 25 til 27 representanter. Valgdeltakelsen var 65,4 prosent. Kommunen deltok i forsøket med redusert stemmerettsalder. Blant 16- og 17-åringer var deltakelsen 54,7 prosent.